সাইপ্রাস তুর্কি ফুটবল অ্যাসোসিয়েশন
সাইপ্রাস তুর্কি ফুটবল অ্যাসোসিয়েশন (তুর্কি: Kıbrıs Türk Futbol Federasyonu, ইংরেজি: Cyprus Turkish Football Association; এছাড়াও সংক্ষেপে কেটিএফএফ নামে পরিচিত) হচ্ছে উত্তর সাইপ্রাসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৫ সালের ২৯শে অক্টোবর তারিখে প্রতিষ্ঠিত হয়েছে। এটি প্রতিষ্ঠার ৫৮ বছর পর ফিফা বহির্ভূত ফুটবল দলের অংস্থা কনিফার সদস্যপদ লাভ করে। এর পূর্বে ২০০৩ সাল হতে ২০১৩ সাল পর্যন্ত সংস্থাটি এনএফ বোর্ডের সদস্য ছিল। এই সংস্থাটি উত্তর সাইপ্রাসের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে কেটিএফএফ সুপার লীগ এবং কেটিএফএফ ১. লীগের মতো প্রতিযোগিতার সকল কার্যক্রম পরিচালনা করে। বর্তমানে সাইপ্রাস তুর্কি ফুটবল অ্যাসোসিয়েশনের সভাপতির দায়িত্ব পালন করছেন হাসান সেরতোয়লু।